Άαχ Χοτέπ Α΄

Η Άαχ Χοτέπ Α΄ ή Αχ Χοτπέ (αγγλ. μεταγραφές Aahhotep ή Ahhotpe) ήταν βασίλισσα της αρχαίας Αιγύπτου, που έζησε περί το 1560-1530 π.Χ., περί το τέλος της 17ης Δυναστείας, και το όνομά της σημαίνει «ο Ιάχ (ο θεός της Σελήνης) είναι ικανοποιημένος».

Η Άαχ Χοτέπ ήταν κόρη του βασιλιά Σεναχτενρέ και της βασίλισσας Τετισέρι.Το λήμμα «Άαχ-Χοτέπ» στην Εγκυκλοπαίδεια Πάπυρος-Larousse-Britannica, έκδ. 2006, τόμ. 1, σσ. 52-53 Παντρεύτηκε τον αδελφό της φαραώ Σεκενενρέ Τάο.Aidan Dodson & Dyan Hilton: The Complete Royal Families of Ancient Egypt, εκδ. Thames & Hudson, 2004 Η Άαχ Χοτέπ Α΄ ήταν μακρόβια και άσκησε μεγάλη επίδραση. Για κάποιο διάστημα, κυβέρνησε την Αίγυπτο για λογαριασμό του ανήλικου ακόμα γιου της, του μετέπειτα γνωστού φαραώ Άμωσι Α΄, ιδρυτή της 18ης Δυναστείας.Ann Macy Roth, The Ahhotep Coffins, Gold of Praise: Studies of Ancient Egypt in honor of Edward F. Wente, 1999

Μια στήλη από τη βασιλεία του Άμωσι Α΄ περιγράφει την Άαχ Χοτέπ ως κυβερνώσα την Αίγυπτο και εγγυήτρια της ενότητας του λαού της, ιδιότητες που κανονικά αποδίδονταν μόνο στους βασιλείς.

Παραπομπές

Πηγές
 Eaton-Krauss, Marianne: «Encore: The Coffins of Ahhotep, the wife of Seqeni-en-Re Tao and mother of Ahmose», στο Ägypten-Münster, επιμ. E. Graefe κ.ά., εκδ. Otto Harrassowitz, 2003, σσ. 75-89
 Το λήμμα «Άαχ-Χοτέπ» στην Εγκυκλοπαίδεια Πάπυρος-Larousse-Britannica, έκδ. 2006, τόμος 1, σελίδες 52-53

Κατηγορία:Αρχαίες Αιγύπτιες Βασίλισσες και Πριγκίπισσες
Κατηγορία:17η Αιγυπτιακή Δυναστεία